**ZMLUVA O DIELO č. 1/2020**

uzavretá podľa § 536 a následne Obchodného zákonníka

**Zmluvné strany**

**Objednávateľ:**

Názov: Základná umelecká škola

Sídlo: Mierová 81, 066 01 Humenné

Zastúpený: PaedDr. Daniela Polovková, riaditeľka školy

IČO: 36158941

DIČ: 2021354060

Bankové spojenie: Tatra banka, a.s.

Číslo účtu: SK30 1100 0000 0026 2206 6716

(ďalej len „objednávateľ“)

a

**Zhotoviteľ:**

Názov:

Sídlo:

IČO:

DIČ:

(ďalej len „zhotoviteľ“)

**Čl. I**

**Východiskové údaje**

1. Táto zmluva sa uzatvára na základe vyhodnotenia zákazky s názvom **„Výmena radiátorov a inštalovanie termostatických ventilov v budove ZUŠ na Štúrovej ulici 25“** zo dňa 21.12.2020.

2. Podkladom pre uzavretie tejto zmluvy je ponuka zhotoviteľa.

**Čl. II**

**Predmet zmluvy**

1. Predmetom zmluvy je dodanie diela uvedeného v čl. 1 bode 1 tejto zmluvy v rozsahu a zložení podľa požiadavky objednávateľa a predloženej cenovej ponuky podľa priloženého rozpočtu.

2. Podrobný rozsah a druh prác je uvedený v zadaní, ktoré tvorí prílohu č. 1 zmluvy o dielo.

**Čl. III**

**Čas plnenia**

1. Termín realizácie predmetu zmluvy je v lehote do **30.12.2020**.

2. Objednávateľ sa zaväzuje, že dokončené dielo v súlade s podmienkami ustanovenými touto zmluvou prevezme a zaplatí za jeho zhotovenie dohodnutú cenu.

**Čl. IV**

**Cena**

1. Cena za dielo v rozsahu čl. I zmluvy je stanovená podľa výzvy a predloženej ponuky.

2. Cena celkom je: ............... €

3. Zhotoviteľ vykoná práce za kvalitatívnych a dodacích podmienok vymedzených ustanoveniami tejto zmluvy.

**Čl. V**

**Platobné podmienky**

1. Dodávateľ zrealizuje dielo bez preddavku.

2. Podkladom pre úhradu ceny podľa čl. IV tejto zmluvy bude faktúra vyhotovená zhotoviteľom. Súčasťou faktúry bude zápis o odovzdaní a prevzatí hotového diela.

3. Súčasťou faktúry bude súpis vykonaných prác a dodávok, potvrdený oprávnenou osobou na strane objednávateľa a zhotoviteľa.

4. Ak sa zmluvné strany dohodnú, zhotoviteľ je oprávnený vystaviť objednávateľovi zálohovú faktúru na predmet tejto zmluvy.

5. Lehota splatnosti faktúr je do 14 dní odo dňa ich vystavenia.

**Čl. VI**

**Záručná doba – zodpovednosť za vady**

1. Zhotoviteľ zodpovedá za to, že predmet tejto zmluvy bude zhotovený v súlade s ustanoveniami tejto zmluvy a že počas záručnej doby bude mať vlastnosti dohodnuté v tejto zmluve.

2. Záručná doba na zrealizované dielo je 60 mesiacov a začína plynúť odo dňa riadneho odovzdania diela, to znamená dňom zápisu prevzatia diela objednávateľom a neplynie v čase, kedy objednávateľ nemohol užívať dielo pre vady, za ktoré zodpovedá zhotoviteľ.

3. Zmluvné strany sa dohodli pre prípad vady diela, že počas záručnej doby je objednávateľ oprávnený žiadať odstránenie vád a zhotoviteľ je povinný bezplatne odstrániť vady, ak v tejto zmluve nie je uvedené inak. Objednávateľ nie je oprávnený požadovať v dôsledku vád zľavu z ceny diela.

4. Vadou sa rozumie odchýlka v kvalite, rozsahu a parametroch diela stanovených touto zmluvou a všeobecne záväznými technickými normami a predpismi.

5. Objednávateľ sa zaväzuje že reklamáciu vady diela uplatní bezodkladne po jej zistení v písomnej forme.

6. Zhotoviteľ sa zaväzuje začať s odstraňovaním prípadných vád predmetu do 5 dní od uplatnenia oprávnenej reklamácie objednávateľa a vady odstrániť. Termín odstránenia vád sa dohodne písomnou formou.

**Čl. VII**

**Podmienky vykonania diela**

1. Objednávateľ zodpovedá za to, že riadny priebeh prác zhotoviteľa nebude rušený neoprávnenými zásahmi tretích osôb.

2. Zhotoviteľ zodpovedá za bezpečnosť a ochranu zdravia vlastných pracovníkov. Zhotoviteľ je zodpovedný za dodržiavanie pravidiel bezpečnosti a ochrany zdravia pri práci a požiarnej bezpečnosti.

3. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti dohodnutej v predmete zmluvy. Pri nakladaní s odpadmi bude postupovať v zmysle platnej legislatívy.

**Čl. VIII**

**Zmluvné pokuty, odstúpenie od zmluvy**

1. Pri nedodržaní termínu plnenia zhotoviteľom, je objednávateľ diela oprávnený účtovať zhotoviteľovi zmluvnú pokutu vo výške 0,05% z ceny diela za každý deň omeškania.

2. Ak objednávateľ neuhradí faktúru v lehote splatnosti je zhotoviteľ oprávnený účtovať objednávateľovi zmluvnú pokutu vo výške 0,05% z dlžnej čiastky za každý deň.

3. V prípade podstatného porušenia zmluvy je odstupujúca strana oprávnená od zmluvy odstúpiť, ak to oznámi písomne druhej zmluvnej strane bez zbytočného odkladu po tom, čo sa o tomto porušení dozvedela.

4. Odstúpením od zmluvy zmluva zaniká dňom doručenia prejavu vôle oprávnenej strany druhej zmluvnej strane.

**Čl. IX**

**Ostatné ustanovenia**

1. Zhotoviteľ bude pri plnení tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy.

**Čl. X**

**Záverečné ustanovenia**

1. Zmluva nadobúda platnosť a účinnosť dňom podpisu oboma zmluvnými stranami.

2. Akékoľvek zmeny a doplnenia tejto zmluvy môžu byť uskutočnené len na základe predchádzajúcej dohody oboch zmluvných strán formou očíslovaných písomných dodatkov.

3. Žiadna zo zmluvných strán nie je oprávnená bez písomného súhlasu druhej zmluvnej strany previesť svoje práva a záväzky podľa tejto zmluvy na inú osobu.

4. Zmluva je vyhotovená v dvoch rovnopisoch, z ktorých objednávateľ obdrží 1 rovnopis a zhotoviteľ 1 rovnopis.

5. Neoddeliteľnou súčasťou tejto zmluvy je príloha č. 1 – rozpočet.

6. Zmluvné strany prehlasujú, že si zmluvu riadne prečítali, jej obsahu porozumeli, s jej obsahom po prečítaní súhlasia bez výhrad a na znak tohto súhlasu ju vlastnoručne podpisujú.

V Humennom, dňa ....................

 Za objednávateľa: Za zhotoviteľa: